Inħatret il-Kummissjoni ta' Ħatra għall-post ta' Avukat Ġenerali ġdid
Il-Ministru għall-Ġustizzja, l-Ugwaljanza u l-Governanza Edward Zammit Lewis ħabbar li waqqaf Kummissjoni għall-Ħatra ta' Avukat Ġenerali ġdid, skont l-Art. 2 tal-Kapitlu 90 tal-Liġijiet ta' Malta. Fi stqarrija ġie spjegat li dan il-proċess se jitmexxa mill-Imħallef Emeritus Michael Mallia, bl-Imħallfin Emeriti Lawrence Quintano u Antonio Mizzi bħala membri. Permezz tal-Uffiċċju tas-Segretarju Permanenti fil-Ministeru għall-Ġustizzja, l-Ugwaljanza u l-Governanza, il-Kummissjoni ta' Ħatra fi żmien qasir se tippubblika fil-Gazzetta tal-Gvern sejħa għall-post vakanti ta' Avukat Ġenerali. Ġie spjegat li dan seħħ wara r-riforma li twettqet fis-sena 2019, meta l-Gvern issepara l-poteri tal-uffiċini tal-Avukat tal-Istat u tal-Avukat Ġenerali. Il-Ministru Edward Zammit Lewis irringrazzja lill-Avukat Ġenerali uxxenti Dr Peter Grech għas-servizz li ta lill-Istat Malti tul l-għaxar snin li għamel iservi f'din il-kariga. Ippubblikata l-ittra tar-riżenja tal-Avukat Ġenerali